Betogers gooi klippe na voertuie in RoodepoortArgieffoto: SAPA ŉ Groep betogers het Woensdagmiddag Randfonteinweg in Roodepoort, Gauteng, met klippe en bande wat aan die brand gesteek is, versper. “Die betogers sing en dans en gooi klippe na voertuie wat verby ry,” het hoofsup. Wayne Minnaar, ŉ woordvoerder van die Johannesburgse metropolisie, gesê. Hy het motoriste aangeraai om Randfonteinweg te vermy. Die polisie is na die toneel ontbied. Intussen betoog inwoners in Orange Farm ook en word motoriste versoek om nie van die Golden Highway gebruik te maak nie. Dit is nie bekend waaroor die mense betoog nie. Lees meer hier.